text: BarcelonaFins fa uns mesos, la Thaïs tenia feina i trampejava les despeses amb un sou "normal". Però aquest mes de març tot es va capgirar. Amb el confinament va perdre la feina de cambrera i es va quedar sola, amb dos fills, una nena de 9 anys i un nen de 3, i sense cap ingrés. "Em van fer entrar en un ERTO, però no estic cobrant res perquè fa uns anys jo vaig capitalitzar l'atur per muntar un bar propi, que no va funcionar, i ara resulta que no tinc dret a cobrar res fins a l'agost", explica aquesta mare de família de 29 anys.
  "És la primera vegada que estic en aquesta situació. No sabia a qui recórrer per poder pagar el menjar" "